**Ministru kabineta rīkojuma projekta “Par elektroenerģijas kopējās obligātā iepirkuma un jaudas komponentes samazināšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par elektroenerģijas kopējās obligātā iepirkuma un jaudas komponentes samazināšanu” (turpmāk - rīkojuma projekts) mērķis ir nodrošināt elektroenerģijas kopējās obligātā iepirkuma un jaudas komponentes vidējās vērtības samazinājumu no 25,79 *euro*/MWh līdz 22,68 *euro*/MWh, sākot ar 2018.gada 1.jūliju, tādējādi nodrošinot elektroenerģijas izmaksu samazinājumu visiem elektroenerģijas galapatērētājiem. Risinājums mērķa sasniegšanai nodrošina neitrālu ietekmi uz vispārējās valdības budžeta bilanci.  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts pēc ministru prezidenta biedra, ekonomikas ministra iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2017.gada 22.septembra Ministru kabineta rīkojuma Nr.530 “Par konceptuālo ziņojumu “Kompleksi pasākumi elektroenerģijas tirgus attīstībai”” 2.1.apakšpunktu un Sabiedrisko pakalpojumu regulēšanas komisijas (turpmāk – Regulators) 2017.gada 23.novembra lēmumu Nr.139 “Par obligātā iepirkuma un jaudas komponentēm no 2018.gada 1.janvāra” (turpmāk – Regulatora lēmums Nr. 139) pašlaik noteiktās elektroenerģijas kopējās obligātā iepirkuma un jaudas komponentes vidējā vērtība ir 25,79 *euro*/MWh.  Elektroenerģijas augstās izmaksas Latvijā, ko veido arī obligātā iepirkuma un jaudas komponente, atstāj negatīvu ietekmi uz mājsaimniecību izdevumiem un tautsaimniecību kopumā.  2017.gadā hidroelektrostaciju darbībai labvēlīgie laikapstākļi sekmēja “Latvenergo” koncerna peļņas pieaugumu, tādējādi ieņēmumus no dividendēm iespējams izmantot obligātā iepirkuma komponentes vidējās vērtības samazināšanai.  Izmantojot AS “Latvenergo” virsplāna dividendes par 2017.pārkata gadu, iespējams nodrošināt kopējās elektroenerģijas obligātā iepirkuma un jaudas komponentes vidējās vērtības samazinājumu ar neitrālu ietekmi uz vispārējās valdības budžeta bilanci, tādējādi nodrošinot elektroenerģijas izmaksu samazinājumu visiem galapatērētājiem. Paredzēts, ka ar rīkojuma projektā ietverto risinājumu būs iespējams samazināt pašlaik noteikto elektroenerģijas kopējās obligātā iepirkuma un jaudas komponentes vidējo vērtību no 25,79 *euro*/MWh līdz 22,68 *euro*/MWh, sākot ar 2018.gada 1.jūliju.  **Ņemot vērā minēto, lai periodā no 2018.gada 1.jūlija nodrošinātu elektroenerģijas kopējās obligātā iepirkuma un jaudas komponentes vidējo vērtību 22,68 *euro*/MWh līmenī, veicamas šādas darbības:**  1) AS “Latvenergo” virspeļņas dividendes par 2017. pārskata gadu ieskaitāmas 62,20 milj. *euro* apmērā valsts budžetā 2018.gadā. No šīs summas 10,5 milj. *euro* attiecināmi uz elektroenerģijas kopējās obligātā iepirkuma un jaudas komponentes vidējās vērtības mazināšanu 2018.gada otrajā pusē (sākot ar 1. jūliju) un līdz ar to papildus līdz šim plānotajam saskaņā ar 2017.gada 22.septembra Ministru kabineta rīkojumu Nr.530 “Par konceptuālo ziņojumu “Kompleksi pasākumi elektroenerģijas tirgus attīstībai”” šie 10,5 milj. *euro* paredzami 2019. gadā Ekonomikas ministrijas budžeta apakšprogrammā 29.02.00 “Elektroenerģijas lietotāju atbalsts”.  Savukārt 51,7 milj. *euro* būtu attiecināmi uz saskaņā ar 2017. gada 21. novembra Ministru kabineta rīkojumu Nr.685 “Par garantētās maksas par koģenerācijas elektrostacijā uzstādīto elektrisko jaudu saistību samazināšanu AS “Latvenergo”” (turpmāk – rīkojums Nr. 685) izmaksātā avansa, kuram ir noteikta nākotnes nosacījumu izpilde, pārvēršanu par beznosacījuma kompensāciju AS “Latvenergo” (proporcionāli samazinot avansu par laika posmu no 2019.gada 1.janvāra līdz 2028.gada 23.septembrim).  Lai to varētu īstenot paralēli šim rīkojuma projektam apstiprināšanai Ministru kabinetā tiek sniegts grozījums 2009. gada 10. marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”, kas paredzēs, ka balstoties uz tā komersanta iesniegumu, kurš ir izmantojis Noteikumu Nr.221 IV2. nodaļā noteiktās tiesības un par kuru izmantošanu ir pieņemts administratīvais akts, Ministru kabinets var lemt par Noteikumu Nr.221 56.23 punktā minētā avansa saistību izpildes pārskatīšanu attiecībā uz atlikušās avansa daļas izmaksu pa gadiem. Uz tā pamata Ministru kabinets lems par attiecīgiem grozījumiem sākotnējā administratīvajā aktā (rīkojumā Nr.685).  Praktiski tas nozīmēs, ka valsts, saņemot 51,7 milj. *euro* AS “Latvenergo” virspeļņas dividendes 2018.gadā, atteiktos no AS “Latvenergo” noteikto saistību izpildes līdz valsts atbalsta perioda beigām identiski 51,7 milj. *euro* apmērā, vienlaikus AS “Latvenergo” saglabāsies pienākums turpināt Noteikumos Nr.221 noteikto pienākumu izpildi.  Tādējādi tiks samazināti valsts budžeta ilgtermiņa izdevumi[[1]](#footnote-2) - par 5,30 milj. *euro* laika posmā no 2019. gada līdz 2027. gadam (ieskaitot) un par 3,88 milj. *euro* 2028. gadā.  2) AS “Latvenergo” virspeļņas dividendes 15,8 milj. *euro* apmērā pārnesamas uz 2018.pārskata gadu un ieskaitāmas valsts budžetā 2019.gadā elektroenerģijas kopējās obligātā iepirkuma un jaudas komponentes vidējās vērtības mazināšanai. Atbilstoši Eiropas Kontu sistēmas metodoloģijai lēmumu par dividenžu pārnešanu pieņems akcionāru sapulcē, novirzot šos līdzekļus šim mērķim paredzētā rezervē.  Tādējādi par attiecīgo summu (15,8 milj. *euro*) palielināms valsts budžeta finansējums 2020.gadā elektroenerģijas kopējās obligātā iepirkuma un jaudas komponentes vidējās vērtības vajadzībām salīdzinājumā ar 2017.gada 22.septembra Ministru kabineta rīkojumā Nr.530 “Par konceptuālo ziņojumu “Kompleksi pasākumi elektroenerģijas tirgus attīstībai”” noteikto.  3) AS “Latvenergo” 2019.pārskata gada dividendes un uzņēmuma ienākuma nodoklis 9,8 milj. *euro*, kas ieskaitāmi valsts budžetā 2020.gadā, novirzāmi elektroenerģijas kopējās obligātā iepirkuma un jaudas komponentes vidējās vērtības mazināšanai 2021.gadā.  Būtiski, ka rīkojuma projekts paredz fiskāli neitrālu risinājumu. Vienlaikus, pastāv iespēja, ka pēc plānoto grozījumu veikšanas rīkojumā Nr.685 Eiropas Statistikas birojs varētu neatzīt jau faktiski veiktā avansa maksājuma plānoto samazināšanu. Tādā gadījumā elektroenerģijas kopējās obligātā iepirkuma un jaudas komponentes vidējās vērtības noturēšanai 22,68 *euro/*MWh līmenī būs jārod papildus līdzekļi valsts budžetā 5,30 milj. *euro* 2019. gadā un 2020. gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ražotāji, kas saskaņā ar Noteikumu Nr.221 56.22 punktu izmanto tiesības valsts garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu.  Visi elektroenerģijas galapatērētāji, ņemot vērā iespēju veikt obligātās iepirkuma komponentes izmaksu samazinājumu. |
| 2. | Tiesiskā regulējuma ietekme uz tautsaimniecību un administratīvo slogu | Īstenojot Rīkojuma projektā iekļauto risinājumu elektroenerģijas obligātā iepirkuma izmaksu mazināšanai, samazināsies kopējas elektroenerģijas izmaksas galapatērētājiem, tādējādi nodrošinot mājsaimniecību un uzņēmēju izdevumu samazināšanos un veicinot uzņēmumu, īpaši energoietilpīgu uzņēmumu, starptautisko konkurētspēju, kā arī samazināsies valsts budžeta izdevumi ilgtermiņā.1 |
| 3. | Administratīvo izmaksu monetārs novērtējums | Nav attiecināms, jo ar noteikumu projektu radītās administratīvās izmaksas (naudas izteiksmē) gada laikā nepārsniedz 2000 *euro*. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
|  | 2018.gads | | | Turpmākie trīs gadi (*euro*) | | | | | |
| 2019.gads | | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | | 4 | | 5 | 6 | 7 | 8 |
| 1. Budžeta ieņēmumi | 89 314 340 | | 62 200 000 | | 18 237 801 | 15 800 000 | 18 835 506 | 9 800 000 | NA |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 89 314 340 | 62 200 000 | | 18 237 801 | | 15 800 000 | 18 835 506 | 9 800 000 | NA |
| 1.2. valsts speciālais budžets | 0 | 0 | | 0 | | 0 | 0 | 0 | 0 |
| 1.3. pašvaldību budžets | 0 | 0 | | 0 | | 0 | 0 | 0 | 0 |
| 2. Budžeta izdevumi | 89 314 340 | 0 | | 18 237 801 | | 10 500 000 | 18 835 506 | 15 800 000 | 9 800 000 |
| 2.1. valsts pamatbudžets | 89 314 340 | 0 | | 18 237 801 | | 10 500 000 | 18 835 506 | 15 800 000 | 9 800 000 |
| 2.2. valsts speciālais budžets | 0 | 0 | | 0 | | 0 | 0 | 0 | 0 |
| 2.3. pašvaldību budžets | 0 | 0 | | 0 | | 0 | 0 | 0 | 0 |
| 3. Finansiālā ietekme | 0 | 62 200 000 | | 0 | | 5 300 000 | 0 | -6 000 000 | NA |
| 3.1. valsts pamatbudžets | 0 | 62 200 000 | | 0 | | 5 300 000 | 0 | -6 000 000 | NA |
| 3.2. speciālais budžets | 0 | 0 | | 0 | | 0 | 0 | 0 | 0 |
| 3.3. pašvaldību budžets | 0 | 0 | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | | 0 | | 0 | 0 | 0 | 0 |
| 5. Precizēta finansiālā ietekme | 0 | 62 200 000 | | 0 | | 5 300 000 | 0 | -6 000 000 | NA |
| 5.1. valsts pamatbudžets | 62 200 000 | | 5 300 000 | -6 000 000 | NA |
| 5.2. speciālais budžets | 0 | | 0 | 0 | 0 |
| 5.3. pašvaldību budžets | 0 | | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projektā piedāvātais risinājums ļauj novirzīt AS “Latvenergo” virsplāna dividendes OIK samazināšanai no 25,79 *euro*/MWh līdz 22,68 *euro*/MWh vidēja termiņa perspektīvā (no 2018. gada 1. jūlija līdz 2020. gadam ieskaitot). | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | | |
| 8. Cita informācija | Rīkojuma projekta ietekme uz vidēja termiņa 2018.-2020. gadam bāzi pēc Eiropas Nacionālo Kontu Sistēmas:   |  |  |  |  | | --- | --- | --- | --- | |  | **2018** | **2019** | **2020** | | **Valsts budžeta izdevumi** | **62 200 00** | **15 800 000** | **9 800 000** | | OIK dotācija, t.sk. administrēšanas vajadzībām (Ietekme) | 10 500 000 | 21 100 000 | 15 100 000 | | Avansa maksājums jaudas maksājuma kompensācijai | 51 700 000 | - 5 300 000 | - 5 300 000 | | **Valsts budžeta ieņēmumi no AS “Latvenergo” virspeļņas dividendēm** | **62 200 00** | **15 800 000** | **9 800 000** | | **Bilance** | **0** | **0** | **0** | | **Vidējais OIK, EUR/MWh** | **22,68[[2]](#footnote-3)** | **22,68** | **22,68** | | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Pamatojoties uz rīkojuma projektu, lai samazinātu pašlaik noteikto obligātā iepirkuma komponentes vidējo vērtību, nepieciešams ar Sabiedrisko pakalpojumu regulēšanas komisijas 2017.gada 23.novembra lēmumu Nr.139 “Par obligātā iepirkuma un jaudas komponentēm no 2018.gada 1.janvāra” noteikto obligātā iepirkuma un jaudas komponentes pārrēķins un izdodams Sabiedrisko pakalpojumu regulēšanas komisijas padomes lēmums Par obligātā iepirkuma un jaudas komponentēm no 2018.gada 1.jūlija. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts neparedz pārvaldes funkciju paplašināšanu un jaunu valsts institūciju veidošanu |
| 3. | Cita informācija | Nav |

Ministru prezidenta biedrs,  
ekonomikas ministrs Arvils Ašeradens

Vīza:

Valsts sekretārs Ēriks Eglītis

1. Pēc Eiropas Nacionālo Kontu Sistēmas uzskaites metodes [↑](#footnote-ref-2)
2. Ar 2018. gada 1. jūliju [↑](#footnote-ref-3)